কোম্পানীর লক্ষ্য ব্যবসায়ী মুনাফা লাভ। কোন খয়রাতি কাজকর্ম বা জনকল্যাণ এর লক্ষ্য নয়। ইষ্ট-ইন্ডিয়া কোম্পানী মুনাফা বাড়াতেই ভারতে এসেছে, এবং ভারতে এসে নতুন নতুন রাজ্য জয় করেছে। সে সব রাজ্যে দুর্গ গড়েছে নিছক শোষনভিত্তিক সে বাণিজ্যিক প্রজেক্টের অঙ্গ রূপে। কোম্পনী জনগণ থেকে উচ্চহারে রাজস্ব নিয়েছে সে শোষন ও শাসন প্রক্রিয়াকে তীব্রতর করতে। এভাবেই মুনাফা বাড়িয়েছে এবং মুনাফার সে অর্থ বিলেতে ব্রিটিশ সরকার ও কোম্পানীর শেয়ার হোল্ডারদের হাতে পৌছে দিয়েছে। বাংলাদেশে ব্রিটিশ শাসন তাই সর্বার্থেই ছিল এক সাম্রাজ্যবাদী ঔপনিবেশিক শাসন। তবে তাদের সে শাসনের যতটা না ছিল ব্যবসায়ীক মুনাফা তার ছেলে বেশী ছিল দস্যৃবৃত্তিকি লুন্ঠন। তাদের সে সীমাহীন লুন্ঠনের ফলেই বাংলা জয়ের কিছু কাল পরই ১৭৭০ সালে ভয়ানক দুর্ভিক্ষ ডেকে আনে যাতে দেশের এক-তৃতীয়াংশ জনগণ মারা যায়। ইতিহাসের সেটিই ছিয়াত্তরের মনন্তর রূপে পরিচিত। ব্রিটিশ শাসকেরা বাংলার উপর আরেকটি দুর্ভিক্ষ উপহার দেয় ১৯৪৪ সালে। এবং সেটি দ্বিতীয় বিশ্বযুদ্ধ চলাকালে। তখন সামরিক বিজয়টাই তাদের কাছে গুরুত্বপূর্ণ ছিল, জনগণকে দুর্ভিক্ষে বাঁচানো নয়। শেষাক্ত এ দুর্ভিক্ষেও লক্ষ লক্ষ বাঙালীর মৃত্যু ঘটে। তাছাড়া তাদের ভয়াবহ শোষনের ফলে অধিকাংশ মুসলিম পরিবারে ফি বছর অনাহার লেগেই থাকতো। ফলে অতি উচ্চ ছিল শিশু মৃত্যুর হার। ফলে বাংলায় ব্রিটিশের ১৯০ বছরের ঔপনিবেশিক শাসনে মুসলিম জনসংখ্যায় খুব কমই বৃদ্ধি পেয়েছে। বৃদ্ধি ঘটেছে ১৯৪৭ সালে পাকিস্তান সৃষ্টির পর।